Έλα Λονζεσπέ

Η Έλα Λονζεσπέ, κόμισσα του Γουόρικ, αγγλ.: Ela Longespée, Countess of Warwick (αεπβ. τις 9 Φεβρουαρίου 1298) από τον Οίκο των Πλανταγενετών ήταν Αγγλίδα ευγενής. Ήταν κόρη τής Έλας τού Σόλσμπερυ 3ης κόμισσας τού Σόλσμπερυ και τού Γουλιέλμου Λονζεσπέ,  και αδελφή, μεταξύ άλλων, τού Νικολάου Λονζεσπέ επισκόπου τού Σόλσμπερυ. Η Έλα παντρεύτηκε πρώτα τον Θωμά ντε Μπωμόν 6ο κόμη τού Γουόρικ, και έπειτα τον Φίλιππο Μπάσετ. Ήταν μία μεγάλη θρησκευτική ευεργέτιδα, και συνέβαλε στην ίδρυση τού Κολλεγίου Μέρτον στην Οξφόρδη.

 Νεανικά χρόνια και πρώτος γάμος 
Ο Έλα πιθανότατα γεννήθηκε γύρω στο 1210, και παντρεύτηκε τον 24χρονο Θωμά τού Γουόρικ,  γιο τού Ερρίκου κόμη τού Γουόρικ, το καλοκαίρι τού 1229, πριν από το τέλος τού πατέρα του. Ο Θωμάς διαδέχθηκε τον πατέρα του λίγο αργότερα, φέρνοντας στην εξαντλημένη επικράτειά του το σημαντικό μερίδιο γάμου τής Έλα, το αρχοντικό (mansion) τού Τσίτερν στο Γουίλτσιρ. Ο γάμος εξάντλησε περαιτέρω το αρχοντικό: για να το κρατήσουν, οι Γουόρικ συνεισέφεραν προίκα από πέντε από τα αρχοντικά τους, συμπεριλαμβανομένου τού αρχοντικού τού Τάνγουορθ-ιν-Άρντεν και τού δάσους τού Σάτον στο Γουόρικσιρ. Ο κόμης Θωμάς απεβίωσε άτεκνος στις 27 Ιουνίου 1242, αφήνοντας την Έλα ως μία πλούσια χήρα.

 Χηρεία και δεύτερος γάμος 
Η Έλα συμμετείχε στην ίδρυση τού αβαείου Λάκοκ από τη μητέρα της το 1249, δωρίζοντας το κτήμα της στο Χάθεροπ στο Γκλόστερσιρ. Εγκαταστάθηκε κυρίως στο Όξφορντσιρ, όπου είχε το μεγάλο κτήμα τού Χουκ Νόρτον ως μέρος τής προίκας της. Ήδη από το 1248 είχε συνάψει σχέση με τον Φίλιππο Μπάσετ, έναν κορυφαίο δικαστή και κύριο τής βαρονίας τού Χάι Γουάικομπ, ο οποίος εκείνη τη χρονιά ασχολήθηκε με τα επιχειρηματικά της συμφέροντα στο Γουόρικσιρ. Παντρεύτηκαν γύρω στο 1254,  αφού ο Φίλιππος έλαβε παπική άδεια, επειδή το ζευγάρι ήταν συγγενείς 3ου βαθμού. Ήταν φαινομενικά ένας επιτυχημένος γάμος, και η Έλα συμμετείχε σε αρκετές από τις συναλλαγές ακινήτων τού συζύγου της, πριν από το τέλος του το 1271. Μαζί προστάτευαν τούς μοναχούς, και έδωσαν χρήματα και υποστήριξη στο νέο κολέγιο τού Γουόλτερ ντε Μέρτον.  Δεν είχε παιδιά με αυτόν τον 2ο γάμο.

 Δεύτερη χηρεία 
Μετά το τέλος τού Φίλιππου Μπάσετ το 1271, η Έλα έμεινε χωρίς προστάτη, και εκτεθειμένη στην επιθετικότητα τού Γουλιέλμου ντε Μποσάμπ τού νέου κόμη τού Γουόρικ. Κατείχε ένα σημαντικό μερίδιο των περιουσιακών στοιχείων τής κομητείας, τα οποία θα επέστρεφαν σε αυτόν μετά το τέλος της. Μεταξύ 1275 και 1278, ο κόμης Γουλιέλμος διεξήγαγε μία δαπανηρή μάχη μέσω των δικαστηρίων, για να την αποσπάσει από αυτά. Τελικά το 1289, τού παρέδωσε τα αρχοντικά τού Κλάβερντον και τού Τάνγουορθ-ιν-Άρντεν, αν και δεν είναι γνωστό, αν αυτό έγινε για οικονομικό κίνητρο. Παρά αυτήν και άλλες αγωγές, είχε ακόμη τούς πόρους να δώσει χρήματα και γη σε πολλούς θρησκευτικούς οίκους, οι οποίοι καταγράφονται στον αξιοσημείωτο κατάλογο που απαριθμεί τις ευεργεσίες της και τις πνευματικές ανταμοιβές, που περίμενε από αυτές. Μεταξύ αυτών ήταν δώρα στο αβαείο Όσενεϋ, στο Άγιο Φράιντσγουαϊντ, στη μονή Μπίσεστερ, στο αβαείο Θέιμ, στο αβαείο Ριούλεϋ, στη μονή Στάντλεϋ (Όξφορντσιρ), στο αβαείο Λάκοκ και στο αβαείο Γκόντστοου. Τα καταστατικά της καταγράφουν άλλες επιχορηγήσεις σε αντάλλαγμα για λειτουργίες: στο αβαείο τού Ρέντινγκ και στη μονή τού Σέλμπορν.  Το 1293 ίδρυσε το ταμείο τού Γουόρικ τού Πανεπιστημίου τής Οξφόρδης -σημαντικές υποτροφίες για φτωχούς μελετητές- και έδωσε χρήματα στο παρεκκλήσιο τού Κολλεγίου Μπάλιολ. 

Η Έλα αποσύρθηκε τη δεκαετία τού 1290 στο Γκόντστοου, όπου απεβίωσε ένα χρόνο μετά το τέλος τού αδελφού της Νικολάου, το 1298. Το σώμα της τάφηκε στο Όσενεϋ και τα εντόσθιά της στο Ριούλεϋ. Η καρδιά της μπορεί να τάφηκε αλλού. Διατήρησε το επώνυμό της Λονζεσπέ, και οι σφραγίδες της φέρουν σε περίοπτη θέση το δικό της οικόσημο, καθώς και αυτά των συζύγων της.

Πρόγονοι

 Αναφορές 

Κατηγορία:Οίκος των Πλανταγενετών